《刘元煇来三首》
元代·方回

闻筑船亭就，能来共看花。
鲞枯庖海物，豆乳买邻家。
稍可从容饮，犹当委曲赊。
归途有底急，不肯后昏鸦。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。